
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “REHABILITIMI I RRUGËS ‘XOXI ANDONI’ DHE HAPËSIRAVE RRETH SAJ”, SHTESAT, FIER

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, dhe të ligjit nr. 160/2014, “Për buxhetin e vitit 2015”, me propozimin e ministrit të Zhvillimit Urban, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rehabilitimi i rrugës ‘Xoxi Andoni’ dhe hapësirave rreth saj”, shtesat, Fier.
2. Shpronësimi të bëhet në favor të Bashkisë Fier.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë sipërfaqe “tokë truall” dhe “ndërtesë”, me një vlerë të përgjithshme të shpronësimit prej 26 492 996 (njëzet e gjashtë milionë e katërqind e nëntëdhjetë e dy mijë e nëntëqind e nëntëdhjetë e gjashtë) lekësh.

4. Vlera e përgjithshme e shpronësimit, prej 26 492 996 (njëzet e gjashtë milionë e katërqind e nëntëdhjetë e dy mijë e nëntëqind e nëntëdhjetë e gjashtë) lekësh, të përballohet nga llogaria “Fondi i shpronësimeve”, në Bankën e Shqipërisë. 
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2017, miratuar për Ministrinë e Zhvillimit Urban.
6. Shpronësimi të fillojë menjëherë pas botimit të këtij vendimi në Fletoren Zyrtare.
7. Pronarët e listës që i bashkëlidhet këtij vendimi të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Bashkisë Fier. 
8. Zyra Vendore e Regjistrimit të Pasurive të Paluajtshme Fier, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Fier, të fillojnë procedurat për hedhjen e gjurmës së projektit mbi hartën treguese të regjistrimit, sipas planimetrisë së shpronësimit të miratuar, dhe të bëjnë kalimin e pronësisë, për pasuritë e shpronësuara, në favor të shtetit.
9. Zyra Vendore e Regjistrimit të Pasurive të Paluajtshme Fier të pezullojë të gjitha transaksionet me pasuritë e shpronësuara deri në momentin që do të realizohet procesi i hedhjes së gjurmës së projektit mbi hartën treguese të regjistrimit si dhe kalimi i pronësisë për pasuritë e shpronësuara.
10. Ngarkohen Ministria e Financave, Ministria e Zhvillimit Urban, Zyra Vendore e Regjistrimit të Pasurive të Paluajtshme Fier dhe Bashkia Fier për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

	LISTA EMËRORE E PRONARËVE, PASURITË SHTESË E TË CILËVE DO TË SHPRONËSOHEN PËR REALIZIMIN E PROJEKTIT “REHABILITIMI I RRUGËS ‘XOXI ANDONI’ DHE HAPËSIRAVE RRETH SAJ”, FIER

	
	
	
	
	
	
	
	
	
	
	
	
	
	

	Nr. 
	Emër  mbiemër
	Zona kadastrale
	Nr. i  pasurisë
	Sip. e përgj. e truallit (m²)
	Sip. e prekur e truallit (m²)
	Çmimi për truallin (lekë/ m²)
	Vlera e truallit (lekë)
	Sip. totale e ndërtesës me certifikatë (m²)
	Sip. e prekur e ndërtesës (m²)
	Amortizimi (%)
	Vlera e ndërtesës me preventiv (lekë)
	Vlera e përgjith. (lekë)
	Gjendja juridike e pasurisë

	1
	Anastas Andon Gjata
	8534
	3/459
	234.40
	24.65
	12,893
	317,812
	229.00
	17.05
	5%
	663,110
	980,922
	Konfirmim nga ZVRPP-ja

	2
	Safet Qenan Troka 
	8534
	3/468
	50.00
	50.00
	12,893
	644,650
	-
	-
	-
	-
	644,650
	Inskriptuar  2 herë në favor të Luan Toska dhe Bledar Toska

	3
	Agron Sulejman Xhafa + bashkëpronarë
	8534
	3/33
	1,627.00
	1627.00
	12,893
	20,976,911
	-
	-
	-
	-
	20,976,911
	Konfirmim nga ZVRPP-ja

	4
	Imer Ismahil Osmënaj
	8534
	3/65 - N2
	-
	-
	-
	-
	43.60
	43.60
	20%
	699,138
	699,138
	Konfirmim nga ZVRPP-ja

	5
	Hena Halim Rizaj
	8534
	3/65 - N5
	15.90
	15.90
	12,893
	204,999
	31.80
	31.80
	30%
	446,182
	651,181
	Plotësim dokumentacioni në lidhje me truallin

	6
	Flamur Myrdar Kondi 
	8534
	3/290
	60.00
	60.00
	12,893
	773,580
	33.00
	33.00
	5%
	1,766,614
	2,540,194
	Inskriptuar në favor të Fondit Besa sh.a.

	
	
	
	
	
	
	
	
	
	Vlera totale
	26,492,996
	 

	
	
	
	
	
	
	
	
	
	
	
	
	
	

	Vlerësimi është bërë duke zbatuar VKM-në nr. 138, datë 23.3.2000, “Për kriteret teknike të vlerësimit dhe të përllogaritjes së masës së shpërblimit të pasurive pronë private që zhvlerësohen dhe të të drejtave të personave të tretë për interes publik” dhe VKM-në nr. 89, datë 3.2.2016, “Për miratimin e hartës së vlerës së tokës në Republikën e Shqipërisë”.



